Eesti Theravaada Sangha

Eesti Theeravaada Sangha on budistlik organisatsioon, mis loodi 2014. aastal koos Eestist, Taist ja Sri Lankast pärit Mahachulalongkornrajavidyalaya Ülikooli üliõpilasete ja õppejõududega. 

Varasemad nimed: Eesti Theravaada Sangha Klooster, Mittetulundusühing Eesti Theravaada Sangha, Eesti Theravaada Sangha, MTÜ Buddhavacana.

Eesti Theravaada Sangha esindab algupärast theravaada budismi. Sanghale kuulub Aegna saarel asuv WDS Aegna Meelearenduskeskus, kus toimuvad mõtluslaagrid, retriidid, kursused ning ordinatsioonid. 

Eesti Theravaada Sangha juht on Ṭhitañāṇo bhikkhu (kodanikunimega Andrus Kahn), sekretär on Ṭhitamedha bhikkhu (Maarek Lind). 

Eesti Theravaada Sangha on kirjastanud mitmeid Ṭhitañāṇo bhikkhu raamatuid: "Siddhatthast Buddhaks", "Virgumise tee - nii nagu õpetas Buddha" jt.

Eesmärgid 

 esitleda Eestis ja Euroopas autentset Buddha õpetust;
 õpetada, juhendada ja toetada virgumisteele asunuid;
 organiseerida meditatsioonikursusi, -laagreid, -õppegruppe, -reise jm üritusi;
 tutvustada Eestis ja Euroopas paali keelt, milles on kirja pandud tänini ainsana säilinud Buddha õpetuste tervikkogumik – paalikeelne Tipiṭaka;
 koostada interaktiivne paali-eesti-paali sõnaraamat ja avaldada see tasuta;
 tõlkida Tipiṭaka eesti keelde ja avaldada see tasuta;
 vahendada informatsiooni ja teha koostööd teiste sarnaste organisatsioonidega.

Põhisihid 

 paalikeelse Tipiṭaka tõlkimine eesti keelde;
 esimese budistliku templi ehitamine Eestisse;
 mõtluskeskuse rajamine Aegna saarel;
 budistliku instituudi avamine Eestis.

Viited

Välislingid 
ETSi Koduleht

Budism Eestis
Theravaada